ประกาศคณะกรรมการกํากับหลักทรัพย์และตลาดหลักทรัพย์ที่ กด. 18/2553เรื่อง หลักเกณฑ์เกี่ยวกับการเป็นทรัสต์ในธุรกรรมที่เกี่ยวกับศุกูก\_\_\_\_\_\_\_\_\_\_\_\_\_\_\_\_อาศัยอํานาจตามความในมาตรา 8 มาตรา 11 มาตรา 12(3) มาตรา 13 มาตรา 37(4) มาตรา 54 มาตรา 55(3) มาตรา 56 มาตรา 58 และมาตรา 59 วรรคสี่ แห่งพระราชบัญญัติทรัสต์เพื่อธุรกรรมในตลาดทุน พ.ศ. 2550 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 32 มาตรา 33 มาตรา 41 และมาตรา 43 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย คณะกรรมการ ก.ล.ต. ออกข้อกําหนดไว้ดังต่อไปนี้ข้อ ๑ ในประกาศนี้(1) "ศุกูก" หมายความว่า ตราสารทางการเงินที่มีลักษณะดังต่อไปนี้ (ก) เป็นใบทรัสต์ที่ออกโดยทรัสต์ผู้ออกศุกูก (ข) มีการกําหนดโครงสร้างของการทําธุรกรรมของกองทรัสต์เพื่อนําเงินที่ได้จากการออกตราสารไปหาประโยชน์ในรูปแบบที่เป็นไปตามหลักศาสนาอิสลาม และ (ค) มีการกําหนดไว้ล่วงหน้าอย่างชัดเจนเกี่ยวกับเงื่อนไขการคืนเงินลงทุนและอัตราหรือสัดส่วนการจ่ายผลประโยชน์ตอบแทนที่กองทรัสต์จะได้รับจากผู้ระดมทุนเพื่อประโยชน์ของผู้ถือตราสาร และมีการกําหนดเงื่อนไขการคืนเงินลงทุนและอัตราหรือสัดส่วนการจ่ายผลประโยชน์ตอบแทนที่กองทรัสต์จะจ่ายให้แก่ผู้ถือตราสารด้วย ซึ่งการกําหนดอัตราหรือสัดส่วนการจ่ายผลประโยชน์ตอบแทนดังกล่าวเป็นไปตามหลักศาสนาอิสลาม(2) "ผู้ระดมทุน" (Originator หรือ Obligor) หมายความว่า กิจการที่ได้ใช้ประโยชน์จากเงินที่ได้จากการขายศุกูกซึ่งอาจเป็นบุคคลเดียวกันกับทรัสต์ผู้ออกศุกูกก็ได้(3) "ผู้ถือศุกูก" หมายความว่า ผู้ถือหลักทรัพย์ประเภทใบทรัสต์ที่จะได้รับประโยชน์จากกองทรัสต์เนื่องจากการออกศุกูก (4) "ทรัสต์ผู้ออกศุกูก" (Asset trustee) หมายความว่า ทรัสต์ที่เป็นผู้ออกและเสนอขายศุกูกตามประกาศเกี่ยวกับการออกศุกูก และเป็นผู้ถือกรรมสิทธิ์หรือมีสิทธิในทรัพย์สินของกองทรัสต์ตามกฎหมายเพื่อประโยชน์ของผู้ถือศุกูก(5) "ศุกูกทรัสต์" (Sukuk trustee) หมายความว่า ทรัสต์ที่ทําหน้าที่ดูแลรักษาสิทธิประโยชน์ของผู้ถือศุกูก (6) "ผู้ก่อตั้งทรัสต์" หมายความว่า ผู้ที่โอนทรัพย์สินหรือก่อทรัพยสิทธิหรือสิทธิใด ๆ ที่จะเป็นกองทรัสต์ให้แก่ทรัสต์ผู้ออกศุกูก(7) "ผู้ขออนุญาต" หมายความว่า ผู้ที่ประสงค์จะขออนุญาตเป็นทรัสต์ผู้ออกศุกูกตามประกาศฉบับนี้(8) "ประกาศเกี่ยวกับการออกศุกูก" หมายความว่า ประกาศคณะกรรมการกํากับตลาดทุนว่าด้วยข้อกําหนดที่เกี่ยวกับการออกและเสนอขายศุกูก และการเปิดเผยข้อมูล(9) "ประกาศอนุญาตให้ประกอบธุรกิจทรัสต์เป็นการทั่วไป" หมายความว่า ประกาศคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ในการขออนุญาตและการอนุญาตให้ประกอบธุรกิจเป็นทรัสต์ข้อ ๒ ประกาศนี้ให้ใช้บังคับกับเรื่องดังต่อไปนี้(1) การอนุญาตให้เป็นทรัสต์ผู้ออกศุกูก ให้เป็นไปตามหลักเกณฑ์ที่กําหนดไว้ในหมวด 1 (2) ผู้ก่อตั้งทรัสต์และการประกาศตั้งทรัสต์โดยทรัสต์ที่เกี่ยวกับการออกศุกูก ให้เป็นไปตามหลักเกณฑ์ที่กําหนดไว้ในหมวด 2(3) การทําหน้าที่ของศุกูกทรัสต์ ให้เป็นไปตามหลักเกณฑ์ที่กําหนดไว้ในหมวด 3(4) การจัดทําทะเบียนผู้ถือศุกูกและรายการในใบศุกูก ให้เป็นไปตามหลักเกณฑ์ที่กําหนดไว้ในหมวด 4หมวด ๑ การอนุญาตให้เป็นทรัสต์ผู้ออกศุกูก **\_\_\_\_\_\_\_\_\_\_\_\_**ข้อ ๓ ผู้ที่ประสงค์จะเสนอขายศุกูกที่ออกใหม่ที่ยังไม่ได้รับอนุญาตให้เป็นทรัสต์ อาจยื่นคําขออนุญาตเป็นทรัสต์ผู้ออกศุกูกตามประกาศฉบับนี้ต่อคณะกรรมการ ก.ล.ต. โดยยื่นผ่านสํานักงาน ก.ล.ต. ตามแนวทางและวิธีการที่จัดไว้บนเว็บไซต์ของสํานักงาน ก.ล.ต. และให้ยื่นคําขออนุญาตตามหลักเกณฑ์ดังนี้(1) ในกรณีที่ประสงค์จะเสนอขายศุกูกที่ออกใหม่แก่ประชาชนทั่วไปหรือต่อผู้ลงทุนในต่างประเทศตามที่ประกาศเกี่ยวกับการออกศุกูกกําหนด ให้ยื่นคําขออนุญาตเป็นทรัสต์ผู้ออกศุกูกมาพร้อมกับการยื่นคําขออนุญาตเสนอขายศุกูกที่ออกใหม่ตามประกาศดังกล่าว(2) ในกรณีที่ประสงค์จะเสนอขายศุกูกที่ออกใหม่ในวงจํากัดในประเทศไทยตามที่ประกาศเกี่ยวกับการออกศุกูกกําหนด ให้ยื่นคําขออนุญาตเป็นทรัสต์ผู้ออกศุกูกมาพร้อมกับการยื่นขอจดข้อจํากัดการโอนศุกูกตามประกาศดังกล่าวข้อ ๔ ผู้ยื่นคําขออนุญาตตามข้อ 3 ที่มีลักษณะเป็นไปตามหลักเกณฑ์ดังต่อไปนี้ ให้ถือว่าได้รับอนุญาตจากคณะกรรมการ ก.ล.ต. ให้เป็นทรัสต์ผู้ออกศุกูก(1) เป็นนิติบุคคลที่จัดตั้งขึ้นตามกฎหมายไทย(2) เป็นผู้ที่ได้รับอนุญาตให้เสนอขายศุกูกที่ออกใหม่ตามประกาศเกี่ยวกับการออกศุกูก(3) ในกรณีที่ผู้ขออนุญาตเป็นนิติบุคคลแยกต่างหากจากผู้ระดมทุน ผู้ขออนุญาตต้องมีลักษณะดังต่อไปนี้ (ก) ต้องไม่มีวัตถุประสงค์ในการประกอบธุรกิจอื่นใดนอกจากการออกและจําหน่ายศุกูก และการทําธุรกรรมที่เกี่ยวข้องกับการออกศุกูกเท่านั้น (ข) ผู้ขออนุญาตต้องเป็นทรัสต์ผู้ออกศุกูกเพื่อการระดมทุนของผู้ระดมทุนรายใดรายหนึ่งเพียงรายเดียว โดยต้องระบุชื่อผู้ระดมทุนไว้ในคําขออนุญาตอย่างชัดเจน(4) มีส่วนของทุนไม่น้อยกว่าห้าพันบาท และ(5) มีระบบงานที่มีความพร้อมในการทําหน้าที่เป็นทรัสต์ผู้ออกศุกูกตามประกาศเกี่ยวกับการออกศุกูกและตามที่ได้ระบุไว้ในสัญญาก่อตั้งทรัสต์ที่จะจัดทําขึ้นเนื่องจากการออกศุกูก ทั้งนี้ การจัดให้มีระบบงานดังกล่าวจะจัดให้มีโดยตนเองหรือโดยการมอบหมายให้ศุกูกทรัสต์ก็ได้ข้อ ๕ การอนุญาตให้เป็นทรัสต์ผู้ออกศุกูกเป็นอันสิ้นสุดลง เมื่อมีกรณีดังต่อไปนี้(1) ทรัสต์ผู้ออกศุกูกไม่มีคุณลักษณะตามข้อ 4(2) (3) (4) หรือ (5)(2) ทรัสต์ผู้ออกศุกูกไม่มีการออกศุกูกอีกในช่วงสองปีนับแต่วันที่ครบอายุศุกูกรุ่นที่ครบกําหนดอายุหลังสุด(3) เมื่อผู้ระดมทุนสิ้นสภาพนิติบุคคลไม่ว่าด้วยเหตุใด หรือมิได้เป็นสาขาธนาคารพาณิชย์ต่างประเทศซึ่งได้รับอนุญาตให้ประกอบธุรกิจธนาคารพาณิชย์ตามกฎหมายว่าด้วยธุรกิจสถาบันการเงินอีกต่อไป (ในกรณีที่ทรัสต์ผู้ออกศุกูกเป็นนิติบุคคลแยกต่างหากจากผู้ระดมทุน)หมวด ๒ ผู้ก่อตั้งทรัสต์และการประกาศตั้งทรัสต์โดยทรัสต์ที่เกี่ยวกับการออกศุกูก \_\_\_\_\_\_\_\_\_\_\_\_\_\_\_\_\_\_\_\_ข้อ ๖ เพื่อประโยชน์ในการออกศุกูก ให้บุคคลดังต่อไปนี้เป็นผู้ก่อตั้งทรัสต์เนื่องจากการออกศุกูกได้(1) ผู้ระดมทุน (2) ทรัสต์ผู้ออกศุกูก(3) ทรัสต์ที่ได้รับอนุญาตตามประกาศอนุญาตให้ประกอบธุรกิจทรัสต์เป็นการทั่วไปไม่ว่าโดยตนเองหรือร่วมกับทรัสต์ผู้ออกศุกูก เพื่อให้ทรัสต์ดังกล่าวสามารถทําหน้าที่เป็นศุกูกทรัสต์ได้ข้อ ๗ ในกรณีที่ทรัสต์ตามข้อ 6(2) และ (3) เป็นผู้ก่อตั้งทรัสต์ตามมาตรา 11 วรรคสอง ให้ทรัสต์ดังกล่าวยื่นคู่ฉบับของหนังสือแสดงเจตนาก่อตั้งทรัสต์ต่อสํานักงาน ก.ล.ต. ก่อนการเสนอขายศุกูกที่ออกใหม่หมวด ๓ การทําหน้าที่ของศุกูกทรัสต์ **\_\_\_\_\_\_\_\_\_\_\_\_**ข้อ ๘ ผู้ได้รับอนุญาตให้ประกอบธุรกิจเป็นทรัสต์ตามประกาศอนุญาตให้ประกอบธุรกิจทรัสต์เป็นการทั่วไป จะรับเป็นศุกูกทรัสต์ได้ต่อเมื่อทรัสต์ดังกล่าวไม่มีความสัมพันธ์กับทรัสต์ผู้ออกศุกูกหรือผู้ระดมทุนแล้วแต่กรณี ในลักษณะใดลักษณะหนึ่งดังต่อไปนี้ เว้นแต่เป็นกรณีตามข้อ 9(1) เป็นผู้ค้ําประกันการชําระหนี้ของทรัสต์ผู้ออกศุกูกหรือผู้ระดมทุนที่เกี่ยวข้องกับการออกศุกูกที่จะทําหน้าที่เป็นศุกูกทรัสต์(2) เป็นผู้ถือหุ้นในทรัสต์ผู้ออกศุกูกหรือผู้ระดมทุน โดยมีสิทธิออกเสียงเกินร้อยละห้าของจํานวนสิทธิออกเสียงของหุ้นที่จําหน่ายได้แล้วทั้งหมดที่มีสิทธิออกเสียงของทรัสต์ผู้ออกศุกูกหรือผู้ระดมทุนนั้น ทั้งนี้ หุ้นของศุกูกทรัสต์ดังกล่าวที่ห้างหุ้นส่วนหรือบริษัทดังต่อไปนี้ถืออยู่ให้นับเป็นหุ้นของศุกูกทรัสต์ด้วย (ก) ห้างหุ้นส่วนสามัญที่กรรมการหรือผู้บริหารของศุกูกทรัสต์เป็นหุ้นส่วน (ข) ห้างหุ้นส่วนจํากัดที่กรรมการหรือผู้บริหารของศุกูกทรัสต์เป็นหุ้นส่วนจําพวกไม่จํากัดความรับผิด หรือเป็นหุ้นส่วนจําพวกจํากัดความรับผิดรวมกันเกินร้อยละสิบของทุนทั้งหมดของห้างหุ้นส่วนจํากัดนั้น (ค) บริษัทที่ศุกูกทรัสต์ กรรมการหรือผู้บริหารของศุกูกทรัสต์ หรือห้างหุ้นส่วนตาม (ก) หรือ (ข) ถือหุ้นโดยมีสิทธิออกเสียงรวมกันเกินร้อยละสามสิบของจํานวนสิทธิออกเสียงของหุ้นที่จําหน่ายได้แล้วทั้งหมดที่มีสิทธิออกเสียงของบริษัทนั้น (ง) บริษัทที่ศุกูกทรัสต์ กรรมการหรือผู้บริหารของศุกูกทรัสต์ หรือห้างหุ้นส่วนตาม (ก) หรือ (ข) หรือบริษัทตาม (ค) ถือหุ้นโดยมีสิทธิออกเสียงรวมกันเกินร้อยละสามสิบของจํานวนสิทธิออกเสียงของหุ้นที่จําหน่ายได้แล้วทั้งหมดที่มีสิทธิออกเสียงของบริษัทนั้น (จ) บริษัทที่มีกรรมการหรือผู้บริหารเป็นบุคคลเดียวกับกรรมการหรือผู้บริหารของศุกูกทรัสต์(3) มีทรัสต์ผู้ออกศุกูกหรือผู้ระดมทุนเป็นผู้ถือหุ้นโดยมีสิทธิออกเสียงในศุกูกทรัสต์เกินร้อยละห้าของจํานวนสิทธิออกเสียงของหุ้นที่จําหน่ายได้แล้วทั้งหมดที่มีสิทธิออกเสียงของศุกูกทรัสต์นั้น ทั้งนี้ หุ้นของศุกูกทรัสต์ที่ห้างหุ้นส่วนหรือบริษัทตาม (2) (ก) ถึง (จ) ถืออยู่ ให้นับรวมเป็นหุ้นที่ถือโดยทรัสต์ผู้ออกศุกูกหรือผู้ระดมทุนด้วยโดยอนุโลม(4) มีผู้ถือหุ้นซึ่งเป็นบุคคลเดียวกันถือหุ้นโดยมีสิทธิออกเสียงตั้งแต่ร้อยละห้าของจํานวนสิทธิออกเสียงของหุ้นที่จําหน่ายได้แล้วทั้งหมดที่มีสิทธิออกเสียง ทั้งในศุกูกทรัสต์ และในทรัสต์ผู้ออกศุกูกหรือผู้ระดมทุน เว้นแต่เป็นการถือหุ้นของส่วนราชการ รัฐวิสาหกิจตามกฎหมายว่าด้วยวิธีการงบประมาณ กองทุนเพื่อการฟื้นฟูและพัฒนาระบบสถาบันการเงิน หรือนิติบุคคลที่มีกฎหมายเฉพาะจัดตั้งขึ้น(5) มีกรรมการหรือผู้บริหารเป็นบุคคลเดียวกับกรรมการหรือผู้บริหารของทรัสต์ผู้ออกศุกูกหรือผู้ระดมทุน เว้นแต่บุคคลนั้นเป็นกรรมการที่ไม่มีอํานาจในการจัดการของศุกูกทรัสตและทรัสต์ผู้ออกศุกูกหรือผู้ระดมทุน ซึ่งมีจํานวนไม่เกินหนึ่งคน และเฉพาะกรณีที่ศุกูกทรัสต์ และทรัสต์ผู้ออกศุกูกหรือผู้ระดมทุนมีกรรมการของบริษัทไม่น้อยกว่าเก้าคน(6) มีความเกี่ยวข้องหรือมีส่วนได้เสียในทรัสต์ผู้ออกศุกูกหรือผู้ระดมทุนไม่ว่าทางตรงหรือทางอ้อมในลักษณะอื่นที่อาจเป็นเหตุให้ศุกูกทรัสต์ขาดความเป็นอิสระในการดําเนินงานเพื่อประโยชน์ตามวรรคหนึ่ง คําว่า "ผู้บริหาร" ให้หมายถึง ผู้จัดการ หรือผู้ดํารงตําแหน่งระดับบริหารสี่รายแรกนับต่อจากผู้จัดการลงมา ผู้ซึ่งดํารงตําแหน่งเทียบเท่ากับผู้ดํารงตําแหน่งระดับบริหารรายที่สี่ทุกราย และให้หมายความรวมถึงตําแหน่งระดับบริหารในสายงานบัญชีหรือการเงินที่เป็นระดับผู้จัดการฝ่ายขึ้นไปหรือเทียบเท่าข้อ ๙ ให้ศุกูกทรัสต์ที่มีความสัมพันธ์กับทรัสต์ผู้ออกศุกูกหรือผู้ระดมทุนในลักษณะที่อาจทําให้เกิดความขัดแย้งทางผลประโยชน์ตามข้อ 8 ได้รับการผ่อนผันจากสํานักงาน ก.ล.ต. ให้เป็นศุกูกทรัสต์ได้ หากเป็นการเสนอขายศุกูกที่ออกใหม่ในวงจํากัดในประเทศไทยตามที่ประกาศเกี่ยวกับการออกศุกูกกําหนดให้การผ่อนผันตามวรรคหนึ่งเป็นอันสิ้นสุดลง หากในการเสนอขายศุกูกที่ออกใหม่ ทรัสต์ผู้ออกศุกูกไม่ได้เปิดเผยความสัมพันธ์ที่อาจทําให้เกิดความขัดแย้งทางผลประโยชน์ให้ผู้ลงทุนที่จะซื้อศุกูกทราบก่อนการซื้อขายศุกูกนั้นข้อ ๑๐ ให้ศุกูกทรัสต์ดูแลให้การแก้ไขเปลี่ยนแปลงสัญญาก่อตั้งทรัสต์เป็นไปตามวิธีการและเงื่อนไขที่กําหนดไว้ในสัญญาก่อตั้งทรัสต์ และเป็นไปตามที่กําหนดไว้ในกฎหมายว่าด้วยทรัสต์เพื่อธุรกรรมในตลาดทุนในกรณีที่การแก้ไขเปลี่ยนแปลงสัญญาก่อตั้งทรัสต์ไม่เป็นไปตามที่สัญญาก่อตั้งทรัสต์หรือกฎหมายกําหนด ให้ศุกูกทรัสต์ดําเนินการให้เป็นไปตามอํานาจหน้าที่ที่ระบุไว้ในสัญญาก่อตั้งทรัสต์เพื่อดูแลรักษาสิทธิประโยชน์ของผู้ถือศุกูก ข้อ ๑๑ ในกรณีที่ศุกูกทรัสต์และทรัสต์ผู้ออกศุกูกร่วมกันประกาศตั้งทรัสต์เนื่องจากการออกศุกูก หากศุกูกทรัสต์ประสงค์จะเป็นผู้รับประโยชน์ของกองทรัสต์ที่จัดตั้งนั้นโดยการเข้าถือศุกูก ให้ศุกูกทรัสต์เข้าถือศุกูกได้ไม่เกินร้อยละยี่สิบห้าของจํานวนศุกูกที่จําหน่ายได้แล้วทั้งหมดข้อ ๑๒ ในกรณีที่ศุกูกทรัสต์เป็นผู้ถือศุกูกในกองทรัสต์ที่ตนทําหน้าที่เป็นศุกูกทรัสต์ด้วยตามข้อ 11 การออกเสียงหรือการดําเนินการใด ๆ ในฐานะผู้ถือศุกูกของศุกูกทรัสต์ ต้องคํานึงถึงและรักษาผลประโยชน์สูงสุดให้แก่ผู้ถือศุกูก และตั้งอยู่บนหลักแห่งความซื่อสัตย์สุจริตและความรอบคอบระมัดระวัง รวมถึงไม่ก่อให้เกิดความขัดแย้งหรือกระทบต่อการปฏิบัติหน้าที่ในฐานะศุกูกทรัสต์ของกองทรัสต์ดังกล่าวข้อ ๑๓ ในกรณีที่การออกศุกูกใดที่ศุกูกทรัสต์ต้องประกาศตั้งทรัสต์โดยตนเองเพื่อให้สามารถทําหน้าที่เป็นศุกูกทรัสต์ได้ ให้ศุกูกทรัสต์ดังกล่าวได้รับยกเว้นไม่ต้องจัดทํางบการเงินตามประกาศคณะกรรมการกํากับหลักทรัพย์และตลาดหลักทรัพย์ว่าด้วยระบบงาน การติดต่อผู้ลงทุน และการประกอบธุรกิจโดยทั่วไปของทรัสต์สําหรับกองทรัสต์นั้นหมวด ๔ การจัดทําทะเบียนผู้ถือศุกูกและรายการในใบศุกูก \_\_\_\_\_\_\_\_\_\_\_\_\_\_\_\_\_\_\_\_ข้อ ๑๔ ให้ทรัสต์ผู้ออกศุกูกจัดให้มีการจัดทําทะเบียนผู้ถือศุกูก โดยทรัสต์ผู้ออกศุกูกอาจมอบหมายให้บุคคลอื่นดําเนินการแทนได้ ทั้งนี้ ให้เป็นไปตามหลักเกณฑ์ เงื่อนไข และวิธีการที่สํานักงาน ก.ล.ต. ประกาศกําหนดข้อ ๑๕ ในกรณีที่มีการออกใบศุกูกเป็นหลักฐานแสดงสิทธิให้แก่ผู้ถือ ใบศุกูกดังกล่าวต้องมีรายการขั้นต่ําตามที่สํานักงาน ก.ล.ต. ประกาศกําหนดหมวด ๕ วันมีผลใช้บังคับของประกาศ \_\_\_\_\_\_\_\_\_\_\_\_\_\_\_\_\_ข้อ ๑๖ ประกาศนี้ให้ใช้บังคับตั้งแต่วันที่ 16 ธันวาคม พ.ศ. 2553 เป็นต้นไปผู้มีอํานาจลงนาม - ประกาศ ณ วันที่ 26 พฤศจิกายน พ.ศ. 2553 (นายวิจิตร สุพินิจ) ประธานกรรมการ คณะกรรมการกํากับหลักทรัพย์และตลาดหลักทรัพย์หมายเหตุ - เหตุผลในการออกประกาศฉบับนี้ คือ เพื่อให้ทรัสต์เป็นกลไกในการพัฒนาตราสารทางการเงินที่สอดคล้องกับหลักศาสนาอิสลาม และเป็นกลไกที่ทําให้มีทรัสต์เข้ามาทําหน้าที่ดูแลสิทธิประโยชน์ของผู้ลงทุน จึงจําเป็นต้องออกประกาศนี้